CELEX: 62011CN0220
Language: mt
Date: 2011-05-11 00:00:00
Title: Kawża C-220/11: Talba għal deċiżjoni preliminari mressqa mill-Nejvyšší Správní Soud (Repubblika Ċeka) fil- 11 ta’ Mejju 2011 — Star Coaches s.r.o. vs Finanční ředitelství pro hlavní město Prahu

23.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 219/8
            
         Talba għal deċiżjoni preliminari mressqa mill-Nejvyšší Správní Soud (Repubblika Ċeka) fil-11 ta’ Mejju 2011 — Star Coaches s.r.o. vs Finanční ředitelství pro hlavní město Prahu
   (Kawża C-220/11)
   2011/C 219/10
   Lingwa tal-kawża: iċ-Ċek
   
      Qorti tar-rinviju
   
   Nejvyšší Správní Soud
   
      Partijiet fil-kawża prinċipali
   
   
      Rikorrenti: Star Coaches, s.r.o.
   
      Konvenuta: Finanční ředitelství pro hlavní město Prahu
   
      Domandi preliminari
   
   
               (1)
            
            
               L-Artikolu 306 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (1) japplika biss fuq servizzi pprovduti minn aġenziji tal-ivvjaġġar lill-konsumaturi finali ta’ servizz tal-ivvjaġġar (lill-passiġġieri) jew ukoll fuq is-servizzi pprovduti lil persuni oħra (lill-klijenti)?
            
         
               (2)
            
            
               Kumpannija tat-trasport li sempliċement tipprovdi trasport ta’ persuni billi tipprovdi trasport bix-xarabank lil aġenziji tal-ivvjaġġar (mhux direttament lill-passiġġieri) u li ma tipprovdix servizzi oħra (akkomodazzjoni, informazzjoni, konsulenza eċċ), tista’ titqies bħala aġenzija tal-ivvjaġġar għall-finijiet tal-Artikolu 306 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud?
            
         
      (1)  ĠU L 347, p. 1.